Mbalula: E-motors die toekoms | Die Son
Mbalula: E-motors die toekoms
Deur Son DigitaalDonderdag, Oktober 10, 2019 14:00
Fikile Mbalula. ~ Peter Abrahams
DIE minister van vervoer, Fikile Mbalula, het die organiseerders en deelnemers van vanjaar se Electric Vehicle Road Trip geloof vir hul sin van avontuur en verbintenis tot die toekoms van elektriese voertuie.
Die road trip, wat 'n eerste vir Suid-Afrika is, het die lewensvatbaarheid van elektriese voertuie binne die Suid-Afrikaanse konteks gewys.
Die doel van die road trip, wat 2 000 km oor vier provinsies in Suid-Afrika gestrek het, was om e-mobiliteit te bevorder, uitdagings met infrastruktuur te identifiseer en charging stations vir toekomstige gebruik te los.
Mbalula sê vervoer in die nabye toekoms gaan elektries wees.
Hy sê die departement van vervoer is bewus dat die gebruik van nuwe inligting en kommunikasietegnologie in publieke vervoer die potensiaal het om die kwaliteit van dienste te verbeter en nuwe klante te lok.
Mbalula sê die department sal maniere vind om uitdagings te oorkom. - JacarandaFM